Yuki-onna
inggih punika sosok spirit utawi yōkai wonten ing carita rakyat Jepang. Yuki-onna punika kalebet figur ingkang kondhang ing sastra Jepang, manga, lan anime. Kadang kala Yuki-onna ugi dipunwastani minangka , Peri Salju (yuki-onago), Sundal Salju (yukijorō), Kakak Salju (yuki anesa), Ibu Salju (yuki-omba), Simbah Salju (yukinba; saking Ehime）, yukifuri-baba (saking Nagano).

Ciri khas 
Yuki-onna medal nalika wengi wonten saljunipun minangka sosok wanita ayu mawi awak ingkang dhuwur lan rambut ingkang ireng ugi tutukipun biru pucet. Kulitipun pucet lan kadang kala transparan saéngga katingal mbaur kaliyan salju (kados ingkang kondhang kacariyosaken wonten ing buku anggitanipun Lafcadio Hearn, Kwaidan: Stories and Studies of Strange Things). Kadang kala Yuki-onna ngagem kimono putih, Nanging legénda sanèsipun damel deskripsi Yuki-onna minangka wanita ingkang boten ngagem busana lan namung praupan sarta rambut ingkang katingal ing tengah-tengahing salju.

Sipat 
Miturut legénda, Yuki-onna ingkang wonten gegayutanipun kaliyan mangsa adhem lan badai salju punika arwah saking tiyang ingkang séda ing salju. Praupanipun katingal ayu lan kalem, nanging sipatipun tegel nalika matèni tiyang ingkang boten salah. DUmugi abad kaping 18, kathahipun legénda nyariosaken Yuki-onna minangka makluk ingkang ala. Ing kisah masa sapunika, sosok Yuki-onna asring dipungambaraken langkung manusiawi.

Vèrsi Lafcadio Hearn 

Nalika jaman rumiyin wonten kalih tiyang ingkang pakaryanipun negot kayu, Minokichi lan Mosaku. Minokichi taksih enèm déné Mosaku sampun sepuh. Ing sawijining dinten ing mangsa adhem, tiyang kalih punika boten langsung kondur bibar negor kayu amargi kénging badai salju. Tiyang kalih punika lajeng manggihaken pondhok lan nyipeng wonten ing mriku dalu mau. Nalika ing tengahing dalu, Mosaku wungu lan ningali wanita mawi busana sarwa putih. Wanita mau menghembuskan napasipun dhateng Mosaku saéngga tiyang sepuh mau séda amargi kademen. Bibar matèni Mosaku, Yuki-onna nyelaki Minokichi kanggé nglampahi menapa ingkang smai kaliyan kala wau, nanging banjur meneng sinambi ningali Minokichi. Yuki-onna matur bilih badhé matèni Minokichi nanaging boten siyos amargi piyambakipun gadhah praupan ingkang bagus lan taksih enèm. Wanita mau lajeng ngancem Minokichi supados boten nyariosaken kadadosan punika dhateng tiyang sanès, manawi dipunlampahi Yuki-onna badhé matèni Minokichi. Pinten-pinten taun salajengipun, Minokichi kepanggih kaliyan wanita ayu kanthi nama Oyuki (yuki = "salju") banjur manten. Oyuki punika garwa ingkang saé saéngga tiyang kalih punika gesang kanthi bagya mulya lan gadhah laré. Sanajan sampun gesang sesarengan dangu, nanging Oyuki boten katingal tambah tuwa. Ing sawijing dalu, bibar laré-larénipun tilem Minokichi ngendika marang Oyuki bilih saben piyambakipun ningali Oyuki, piyambakipun kengetan kaliha prastawa aneh ingkang kalampahan nalika taksih enèm. Minokichi matur bilih naté ningali sosok wanita ayu kados Oyuki. Bibar rampung anggènipun matur, Oyuki dukha sanget lan ngaku bilih wanita ingkang naté kepanggih kaliyan Minokichi punika Oyuki. Oyuki matur bilih badhé matèni Minokichi manawi nyariosaken carita mau marang tiyang sanès. Nanging Oyuki boten saged matèni Minokichi amargi kengetan gesangipun laré-laré. Bibar maringi pesen supados Minokichi ngurus laré-larénipun, wanita mau ical lan boten naté katingal malih .

Wonten ing budaya populer 
Yuki-onna medal wonten ing filem, acara TV, lan literatur kados novèl ugi manga. Kisah Yuki-onna antawisipun:
 Wonten ing Kwaidan, filem Jepang taun 1964 babagan antologi kisah hantu.
 Wonten ing Nurarihyon no Mago, Yuki-onna punika jinising youkai saking wewengkon Tono. Kalih anggota Hyakki Yakō inggih Yuki-onna.
 Wonten ing anime Bleach, arwah Zanpakuto anama Sode no Shirayuki (pedangipun Rukia Kuchiki) kagambaraken minangka Yuki-onna ingkang ahli memanipulasi ès.
 Wonten ing Rosario + Vampire, karakter Mizore Shirayuki punika Yuki-onna ingkang mendhet wujud manungsa.
 Pokémon menampilkan Froslass, pokemon tipe ès lan memedi ingkang pikantuk inspirasi saking Yuki-onna.
 Wonten ing Akazukin ChaCha, Guru Oyuki, guru ingkang nggantos ing kelas Banana punika Yuki-onna.
 Wonten ing Dororon Enma-kun, karakter Yukiko-Hime inggih punika Yuki-onna.
 Wonten ing Card Captor Sakura, Clow´s Card Snow inggih punika Yuki-onna
 Wonten ing Gate Keepers, karakter Yukino Houjou inggih punika Yuki-onna
 Wonten ing Kanokon, karakter Yukihana inggih punika Yuki-onna
 Wonten ing Lum: The Invader Girl, karakter Oyuki inggih punika Yuki-onna
 Wonten ing Nube:Guru Ahli Roh, karakter Yukime inggih punika Yuki-onna ingkang dados pasangan juru main utami.
 Wonten ing Sphere of Power, tokoh utami wanita ingkang badhé mati mbeku déning serangan Yuki-onna.
 Wonten ing dolanan Shinobi 3D, bos ingkang kapisan punika Yuki Onna.
 Wonten ing Yu Yu Hakusho, Yukina saking Hiei inggih punika Yuki-onna
 Wonten ing Yume Nikki, Yuki Onna ing Snow World.

Cathetan suku

Réferènsi

Pranala njawi 

 The Obakemono Project: Yuki-onna
 An article that references Yuki Onna in the movies Japanzine By Jon Wilks

Folklor Jepang